《答曾侍郎》
宋代·释慧远

辉天绰地金刚眼，再锻重烹铁蒺藜。
脱体顿抛无朕迹，瞎驴从此丧全机。
当阳活脱向上路，收放应须阔著步。
印泥印水目前观，日面月面没回互。
脱笼掣辔绝名模，棒喝交驰得也无。
不落化门成底事，紫罗帐裹撒真珠。

作者简介：释慧远，青原下八世，双泉郁禅师法嗣。住鼎州（今湖南常德）德山。事见《五灯会元》卷一五。今录诗二首。